এখানে কর্নেল অলিকে সাক্ষী মানলাম শুধু জাসদ-আওয়ামী লীগ কুতর্ক-বিতর্কের জন্য নয়; একটি ক্রান্তিকালের প্রত্যক্ষদর্শী হিসেবে তার অবস্থানের জন্য। আজকের জাসদ বোঝার জন্য। সেদিনকার ঘটনাপ্রবাহ জানার জন্য। এ ধরনের সাক্ষীরা বেশি দিন বেঁচে থাকবেন না। অনেক অদেখা ঘটনার সাক্ষী খন্দকার মোশতাককে কবর থেকে তুলেও আর কিছু জানা যাবে না। কর্নেল ওসমানী তো ইতোমধ্যে স্মৃতির আড়ালে চলে গেছেন। আমাদের ইতিহাস জানার প্রয়োজনে নায়কদের ভূমিকা যেমন সামনে আনতে হবে, তেমনি খলনায়কদেরও। সেখানে আমরা একরোখা থাকলে কিংবা চোখ বন্ধ করে রাখলে প্রলয় ঠেকে থাকবে না।